als_Latn dik_Latn sag_Latn
Ndoshta për ne 2017-a sapo ka nisur, por për këto këngëtare shqiptare ky vit mbyllet me sukses
Jemi në muajin shkurt dhe mund të themi se sapo kemi hyrë në vitin 2017.
Nëse ne mendojmë çdo ditë se çfarë do të bëjmë këtë vit, thurim plane për aktivitete apo evente të ndryshme, këngëtaret shqiptare i kanë mbyllur tashmë këto hesape.
Po flasim për Era Istrefin, Dua Lipën, Bebe Rexhën dhe Rita Orën, të cilat duken se do ta mbyllin vitin me sukses.
E para është Era, e cila ditën e sotme publikoi këngën e saj më të re, “Redrum”. Ndërkohë pritet që këngëtarja kosovare të publikojë sërish këtë vit muzikë të re, si dhe ndoshta një album të tërë.
Nga ana tjetër, Dua Lipa po shijon suksesin e dy këngëve të saj më të reja, “Thinkin’ Bout You”, “No Lie” me Sean Paul dhe “Scared to be Lonely” me Martin Garrix. Brenda këtij viti, më 2 qershor, Dua ka planifikuar të publikojë edhe albumin e saj të parë, “Dua Lipa”, i cili do të jetë nën mbikëqyrjen e Vertigo, Capitol dhe Universal Music.
Ndërsa Bebe Rexha, e cila ka publikuar këngën e saj të re, “I Got You” dhe pjesën e parë të albumit “All Your Fault”, pritet që në prill të debutojë pjesën e dytë dhe të fundit të këtij albumi. Gjatë këtij viti, Bebe pritet të bashkëpunojë me një sërë artistësh të njohur ose jo.
Dhe në fund, por jo më pak e rëndësishmja, Rita Ora!
Për Ritën ky vit do t’i japë fund pritjes për këngë të reja nga këngëtarja shqiptare. Ajo do të publikojë albumin e saj më të ri brenda këtij viti [e konfirmuar nga label-i i Ritës], i cili do të shoqërohet edhe me disa single-a që do të kthehen në hite të padiskutueshme.
Me pak fjalë, mund të themi se 2017-a do të jetë një vit kur këngëtaret shqiptare do të arrijnë të lënë gjurmë me këngët apo albumet e tyre të reja. Pa llogaritur më pas koncertet që ato do të mbajnë në kuadër të promovimit të këtyre projekteve.
Ajo që ne mund t’ju themi është vetëm: Përgatituni! /Blitz.al/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn